Sylvie Lucas

D'Sylvie Lucas, gebuer den 30. Juni 1965, ass eng lëtzebuergesch Diplomatin. Zanter 2024 ass si lëtzebuergesch Ambassadrice an Däitschland.

 Liewen a Karriär 
D'Sylvie Lucas huet 1988 op der Universitéit Stroossbuerg hire Geschichtsstudium ofgeschloss an dat Joer drop e  Master of Arts an European Political and Administrative Studies um Collège d'Europe zu Bruges gemaach.H. E. Sylvie Lucas, Diplomatisches Magazin, nogekuckt 29.11.2024.

Si schafft zanter Abrëll 1990 am Lëtzebuerger Ausseministère. Am August 1995 goung si als Adjointe vun der Permanenter Representatioun bei de Vereenten Natiounen op New York. Am Abrëll 2000 gouf si Directrice adjointe vum Service Affaires politiques  am Ausseministère. Vun August 2003 bis September 2004 war si lëtzebuergesch Ambassadrice a Portugal, ier s'an den Ausseministère hannescht goung, an do Directrice vu politesche Service gouf.

Vun August 2008 bis August 2016 war si Représentante permanente bei de Vereenten Natiounen. An där Zäit  hat Lëtzebuerg  d'Presidence am Wirtschafts- a Sozialrot vun de Vereenten Natiounen (2009)H.E. Ambassador Sylvie Lucas, Sixty-fifth President of the Economic and Social Council. un.org. an hat fir 6 Méint e Sëtz am UN-Sécherheetsrot (2013/2014).

Am August 2016 gouf d'Sylvie Lucas Lëtzebuergesch Ambassadrice an de  Vereenegte Staaten (an och, an Net-Residenz, fir Kanada, Mexiko, Nicaragua an El Salvador. Dräi Joer drop koum si zeréck op Lëtzebuerg a gouf do Generalsekretärin vum Ausseministère.Jean-Michel Lalieu: "Sylvie Lucas, secrétaire générale aux Affaires étrangères." paperjam.lu, 16.09.2019. Vun August 2022 bis August 2024 war si Stänneg Vertriederin vu Lëtzebuerg bei der Europäescher Unioun.

Am August 2024 goung s'als lëtzebuergesch Ambassadrice an Däitschland op Berlin a gouf do Ufank September akkreditéiert."Akkreditierung Botschafterin Sylvie Lucas." berlin.mae.lu, 05.09.2024.

 Um Spaweck 

Dësen Artikel gouf ugeluecht als Iwwersetzung vun Sylvie Lucas an der Versioun vum 20.01.2025.

Kategorie:Lëtzebuergesch Ambassadeuren
Kategorie:Gebuer 1965